Source: http://docplayer.hu/14188745-Eletfa-termeszetbarat-egyesulet-alapszabalya.html
Timestamp: 2018-06-18 14:23:17+00:00

Document:
ÉLETFA TERMÉSZETBARÁT EGYESÜLET ALAPSZABÁLYA - PDF
Download "ÉLETFA TERMÉSZETBARÁT EGYESÜLET ALAPSZABÁLYA"
1 ÉLETFA TERMÉSZETBARÁT EGYESÜLET ALAPSZABÁLYA (módosításokkal egységes szerkezetben) Jelen Alapszabályt az egyesület alapító tagjai a november 6. napján megtartott közgyűlésen az évi II. tv., az évi CLVI. tv., és az évi IV. tv. vonatkozó rendelkezéseinek figyelembe vételével állapították meg. Az Alapszabály módosításra került a október 22.-én megtartott közgyűlésen. Az Alapszabály módosításra került a május 24.-én és augusztus 16.-án megtartott közgyűlésen, az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény valamint a Polgári Törvénykönyv vonatkozó jogszabályai figyelembe vételével. I. ÁLTALÁNOS RENDELKEZÉSEK (1) Az egyesület neve: ÉLETFA TERMÉSZETBARÁT EGYESÜLET (2) Az egyesület rövidített neve: ÉLETFA EGYESÜLET (3) Az egyesület székhelye: 3424 Kács, Fő út 65. (4) Az egyesület telephelye: 3424 Kács, Fő út 65. (5) Az egyesület jogállása: önálló jogi személy, közhasznú szervezet (6) Időtartama: az egyesület határozatlan időre alakul (7) Az Egyesület működési területe kiterjed a Magyar Köztársaság egész területére. (8) Az egyesület önkéntesen létrehozott, önkormányzati elven működő szervezet, mely az Alapszabályban meghatározott célra alakult, nyilvántartott tagsággal rendelkezik és céljának elérése érdekében szervezi tagjainak tevékenységét. Az egyesület jogi személy. Az egyesület bírósági nyilvántartásba vétellel jön létre, közhasznú jogállását a közhasznúsági nyilvántartásba vételi kérelemmel szerzi meg. (9) Az egyesület köteles az Alapszabályban rögzített előírások szerint működni. (10) Az egyesület közvetlen politikai tevékenységet nem folytat és nem támogat, szervezete pártoktól független, semmiféle pártnak anyagi és erkölcsi támogatást nem nyújt. (11) Az egyesület gazdasági-vállalkozási tevékenységet csak közhasznú vagy a létesítő okiratban meghatározott alapcél szerinti tevékenység megvalósítását nem veszélyeztetve végez. Az egyesület gazdálkodása során elért eredményét nem osztja fel, azt a létesítő okiratában meghatározott közhasznú tevékenységére fordítja. (12) Az Egyesület, mint közhasznú szervezet nem zárja ki, hogy tagjain kívül más is részesülhessen a közhasznú szolgáltatásaiból. 1
2 II. AZ EGYESÜLET CÉLJA, FELADATA ÉS TEVÉKENYSÉGEI (1) Az egyesület célja: Az ÉLETFA TERMÉSZETBARÁT EGYESÜLET általános célja a társadalom egészséges, környezetkímélő, fenntartható fejlődést szolgáló életmódra, gondolkodásra történő nevelése, a környezeti értékek megőrzése, védelme és fejlesztése, az emberek önismeretének fejlesztése. E cél elérése érdekében tevékenysége az alábbi területekre terjed ki: A környezetbarát, fenntartható életmód bemutatása, a társadalom ilyen irányba történő nevelése, a fenntartható életmóddal kapcsolatos programok szervezése és lebonyolítása (rendezvények, előadások, táboroztatás, képzések, gyerekprogramok). A fenntartható életmód lehetséges eszközeit bemutató telephely fenntartása, karbantartása, fejlesztése, működtetése, az egyesület céljaival összhangban lévő programokon a telephelyen szállás és étkezés biztosítása. Bio-termesztésű kiskert fenntartása, gondozása, a telephelyhez kapcsolódó állatok gondozása. Gyógynövénykert létrehozása, a természet gyógyító erőinek kutatása, terjesztése, bemutatása. Közösségi munkálkodás, közösségfejlesztés, közösségi programok szervezése és lebonyolítása. Oktatás, szemléletformálás valamint oktatási, nevelési célprogramok kidolgozása és megvalósítása. Környezet- és természetvédelemmel, a fenntartható fejlődéssel, valamint egészségmegőrzéssel kapcsolatos ismeretek átadása, terjesztése, oktatások, képzések szervezése és lebonyolítása. Közösségi kulturális hagyományok, értékek ápolása, népszerűsítése különféle rendezvények, programok szervezésével. Kézműves hagyományok őrzése, ápolása, átörökítése, bemutatása. Kézműves hagyományokkal kapcsolatos programok szervezése, lebonyolítása. Kézműves termékek népszerűsítése. Különféle mozgáskultúra és mozgásigény kialakítása, a testi-lelki egészségmegőrzést szolgáló mozgásformák népszerűsítése, oktatása, programok, táborok, foglalkozások szervezése (pl. jógaoktatás, szabad mozgás és szabadtánc foglalkozások). Önismereti terápiák, művészetterápiák (vizuális-, dráma-, mozgás-, zeneterápia), alternatív gyógyító terápiák, természetgyógyászat, betegségmegelőző módszerek bemutatása, népszerűsítése, alkalmazása, terjesztése. A lelki gyógyulást segítő programok, foglalkozások, táborok szervezése. Vizi és szárazföldi szabadidősportok terjesztése, eredményes működésének biztosítása. Az egészséges családi élet, a családokban lévő harmónia megteremtésének elősegítése, a gyermekvállalás ösztönzése különböző programokkal, rendezvényekkel, foglalkozások által. Hátrányos helyzetű csoportok segítése, szociális, kulturális felemelkedésének támogatása. Hátrányos helyzetű gyermekek jólétének, a társadalomba való beilleszkedésének segítése, környezettudatosságra való nevelése. Kiadványok, újság kiadása az egyesület céljaival összhangban lévő témakörökkel kapcsolatban. Kutatás, ismeretanyag bővítés és fejlesztési programok megvalósítása az egyesület céljaival összhangban lévő területekkel kapcsolatban. Kapcsolatépítés a más hasonló célokért tevékenykedő hazai és nemzetközi társadalmi szervezetekkel. Az önkormányzati, a gazdasági és a civil szervezetek együttműködésének elősegítése, valamint együttműködés mindazokkal, akik a fentebb részletesen körülírt céljai, tevékenységei elérését elősegítik. A felsorolt feladatok megvalósításához támogatók, anyagi források keresése, a térség lakóinak mozgósítása céljainak elérése érdekében. Az egyesület működéséhez szükséges személyi, tárgyi és anyagi feltételek biztosítása. (2) Közhasznú tevékenység Az Egyesület cél szerinti alábbi közhasznú tevékenységeit a jogszabályokban rögzített közfeladatokhoz kapcsolódóan végzi. A közfeladatok teljesítését az alábbi jogszabályok írják elő. a) Egészségmegőrzés, betegségmegelőzés, gyógyító közhasznú tevékenység. A testi-lelki egészségmegőrzést szolgáló természetgyógyászati alternatív terápiák, önismereti terápiák, művészetterápiák (vizuális-, dráma-, mozgás-, zeneterápia), betegségmegelőző módszerek bemutatása, népszerűsítése, alkalmazása, terjesztése. A lelki gyógyulást segítő programok, foglalkozások, táborok szervezése. Egészséges mozgáskultúra és mozgásigény kialakítása, oktatása, programok, táborok, foglalkozások szervezése (pl. jógaoktatás, szabad mozgás és szabadtánc foglalkozások). Egészségmegőrzéssel kapcsolatos ismeretek átadása, terjesztése, oktatások, képzések szervezése és lebonyolítása. 2
3 Közfeladat: A lakosság egészségi állapotának javítása, a jobb életminőség elősegítése, az egészségkárosító környezeti, társadalmi és egyéb hatások elleni fellépés évi CLIV. tv. az egészségügyről 144. (1)-(2) b) Szociális tevékenység, családsegítés közhasznú tevékenység Az egészséges családi élet, a családokban lévő harmónia megteremtésének elősegítése, a gyermekvállalás ösztönzése különböző programokkal, rendezvényekkel, foglalkozások által. Közfeladat: A családok védelme és a családok jólétének erősítése a munkavállalás és a családi élet összeegyeztetésének elősegítése, gyermekvállalás támogatása, gyermekvállalási szándék megvalósításának segítése A családok védelméről szóló évi CCXI. tv c) Kulturális tevékenység Közösségi kulturális hagyományok, értékek ápolása, népszerűsítése különféle rendezvények, programok szervezésével. Kézműves hagyományok őrzése, ápolása, átörökítése, bemutatása. Kézműves hagyományokkal kapcsolatos programok szervezése, lebonyolítása. Kézműves termékek népszerűsítése. Közfeladat: Közösségi kulturális hagyományok, értékek ápolásának, a lakosság életmódja javítását szolgáló kulturális célok megvalósításának támogatása; művészeti intézmények/lakossági művészeti kezdeményezések, önszerveződések támogatása, a művészi alkotó munka feltételeinek javítása, a művészeti értékek létrehozásának, megőrzésének segítése évi XX. tv. a helyi önkormányzatok és szerveik, a köztársasági megbízottak,valamint egyes centrális alárendeltségű szervek feladat- és hatásköreiről 121. a)-b) d) Természetvédelmi, állatvédelmi, környezetvédelmi tevékenység A környezetbarát és fenntartható életmóddal kapcsolatos programok szervezése és lebonyolítása. A fenntartható életmód lehetséges eszközeit bemutató telephely fenntartása, karbantartása, fejlesztése, működtetése. Környezet- és természetvédelemmel, a fenntartható fejlődéssel kapcsolatos ismeretek átadása, terjesztése, oktatások, képzések szervezése és lebonyolítása. Közfeladat: A természetvédelmi kultúra fejlesztése, a természet védelmével kapcsolatos ismeretek oktatása évi LIII. tv. a természet védelméről 64. (1) Környezet- és természetvédelem évi CLXXXIX. tv. Magyarország helyi önkormányzatairól 23. (4) III. AZ EGYESÜLET TAGJAI (1) Az Egyesület tagja lehet bármely természetes személy, jogi személy, jogi személyiség nélküli gazdasági társaság, valamint ezek jogi személyiséggel nem rendelkező szervezete, amennyiben az Egyesület céljaival és működési elveivel egyetért és elfogadja az Alapszabályt. Az egyesület tagja jogosult az egyesület tevékenységében részt venni. Az egyesület tagjait egyenlő jogok illetik meg és egyenlő kötelezettségek terhelik, kivéve, ha az alapszabály különleges jogállású tagságot határoz meg. Az egyesület tagja nem veszélyeztetheti az egyesület céljának megvalósítását és az egyesület tevékenységét. (2) A nem természetes személy tag törvényes képviselője útján gyakorolhatja és teljesítheti jogait és kötelezettségeit. A természetes személy tag jogait személyesen vagy meghatalmazotti képviselet útján gyakorolhatja. A tagsági jogok forgalomképtelenek és nem örökölhetők. (3) Az egyesületi tagság az alapításkor az egyesület nyilvántartásba vételével, az alapítást követően a belépési kérelemnek a közgyűlés általi elfogadásával keletkezik. A leendő tag belépési szándékát belépési kérelem benyújtásával az Elnökségnek jelentheti be. A kérelem benyújtásával egyidejűleg nyilatkoznia kell arra nézve, hogy az egyesület alapszabályát magára nézve kötelezően elfogadja. A tag nyilvántartásba vételéről a Közgyűlés egyszerű szótöbbséggel dönt. A tagok személyére vonatkozó adatok nem nyilvánosak. Az Egyesület tagjai tagsági díjat fizetnek. A tagsági díj mértékéről a Közgyűlés dönt. 3
4 Az egyesület éves tagdíja Ft, melyet a tagok az adott tárgyévben február 28.-ig kötelesek megfizetni. (4) A tagok jogai és kötelességei Az Egyesület tagja jogosult az egyesület tevékenységében részt venni. Javaslattételi és szavazati joggal rendelkeznek az Egyesület döntést igénylő ügyeiben, Választhatók tisztségekre és megválasztják a tisztségviselőket, Részt vesznek és véleményt alkothatnak az Egyesület rendezvényein, Jogosultak az Egyesület szolgáltatásait igénybe venni, Jogosultak a közgyűlésen részt venni, szavazati jogukat gyakorolni, a közgyűlés rendjének megfelelően felszólalni, kérdéseket feltenni, javaslatokat és észrevételeket tenni Kötelesek tagdíjat fizetni Kötelesek az egyesület érdekeit elősegíteni (5) A tagsági jogviszony megszűnik a) a tag kilépésével; b) a tagsági jogviszony egyesület általi felmondásával; c) a tag kizárásával; d) a tag halálával vagy jogutód nélküli megszűnésével. (6) A tag tagsági jogviszonyát bármikor, indokolás nélkül megszüntetheti, az egyesület ügyintéző szervéhez, azaz az elnökséghez intézett írásbeli nyilatkozattal. Ebben az esetben a tagsági jogviszony a bejelentés elnökséghez érkezésének időpontjában szűnik meg. (7) Az egyesületi jogviszony felmondható, ha az egyesületi tag egy évig nem fizet tagdíjat és tagdíj-tartozását az Elnökség felszólításának kézhezvételét követő harminc (30) napon belül sem egyenlíti ki. A felszólításban a tagot a fizetési kötelezettség ismételt elmulasztásának jogkövetkezményére nevezetesen a megadott határidő eredménytelen eltelte esetén tagsági viszonyának automatikus megszűnésére - figyelmeztetni kell. A felmondásról az egyesület közgyűlése dönt. (8) A tagnak jogszabályt, az egyesület alapszabályát vagy közgyűlési határozatát súlyosan vagy ismételten sértő magatartása esetén a közgyűlés - bármely egyesületi tag vagy egyesületi szerv kezdeményezésére - a taggal szemben kizárási eljárást folytathat le, ha az alapszabály a tisztességes eljárást biztosító szabályokat meghatározta. (9) A tag kizárását kimondó határozatot írásba kell foglalni és indokolással kell ellátni; az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A kizáró határozatot a taggal közölni kell. A kizáró határozat ellen fellebbezésnek helye nincs. (10) A III.. (7) és (8) bekezdéseiben megjelölt eljárásokban csak azt követően hozható meg a kizárásról szóló határozat, hogy a határozattal érintett személyt meghallgatták, részére lehetőséget biztosítottak védekezésének előterjesztésére és az enyhítő vagy mentő körülmények ismertetésére. IV. A DÖNTÉSHOZÓ SZERV, A KÖZGYŰLÉS (1) Az Egyesület legfőbb, döntéshozó szerve a Közgyűlés, amelyet évente legalább egy alkalommal össze kell hívni. (2) A döntéshozó szerv ülését a vezető tisztségviselő annak megkezdése előtt legalább tizenöt nappal, meghívó küldésével vagy közzététellel, a napirendi pontok megjelölésével hívja össze. A közgyűlés nyilvános. (3) A meghívónak tartalmaznia kell a) a jogi személy nevét és székhelyét; b) az ülés idejének és helyszínének megjelölését; 4
5 c) az ülés napirendjét; d) figyelemfelhívást határozatképtelenség esetére. A közgyűlési meghívónak tartalmaznia kell azt a figyelmeztetést, hogy amennyiben az eredeti időpontra összehívott Közgyűlés határozatképtelen, úgy a meghirdetett időpontot követő fél óra múlva összehívott megismételt Közgyűlést az eredeti napirendben szereplő kérdések vonatkozásában a megjelentek számára tekintet nélkül határozatképesnek kell tekinteni. Amennyiben az ismételten összehívott Közgyűlés megtartására nem az eredetivel azonos napon kerül sor, úgy az ismételten összehívott Közgyűlésre - változatlan napirendi pontokkal - új meghívót kell küldeni. (4) A napirendet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák. (5) A döntéshozó szerv az ülését a jogi személy székhelyén tartja. (6) Ha a döntéshozó szerv ülését nem szabályszerűen hívták össze, az ülést akkor lehet megtartani, ha az ülésen valamennyi részvételre jogosult jelen van, és egyhangúlag hozzájárul az ülés megtartásához. (7) A döntéshozó szerv ülésén a szabályszerűen közölt napirenden szereplő kérdésben hozható határozat, kivéve, ha valamennyi részvételre jogosult jelen van és a napirenden nem szereplő kérdés megtárgyalásához egyhangúlag hozzájárul. (8) Az ügyvezető szerv köteles a közgyűlést összehívni a szükséges intézkedések megtétele céljából, ha a) az egyesület vagyona az esedékes tartozásokat nem fedezi; b) az egyesület előreláthatólag nem lesz képes a tartozásokat esedékességkor teljesíteni; vagy c) az egyesület céljainak elérése veszélybe került. (9) A (8) bekezdés alapján összehívott közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni. (10) A Közgyűlést össze kell hívni, ha azt a bíróság elrendeli, illetőleg, ha legalább a tagok 1/3 - a - az ok és a cél írásban történő megjelölésével - kívánja. A tagok írásbeli kérelme alapján az Elnök a kérelem beérkezést követő 30 napon belül, a kérelemben megjelölt ok megjelölésével, gondoskodik a Közgyűlés összehívásáról. (11) A közgyűlési meghívó kézbesítésétől vagy közzétételétől számított 5 munkanapon belül a tagok és az egyesület szervei a közgyűlést összehívó szervtől vagy személytől a napirend kiegészítését kérhetik, a kiegészítés indokolásával. (12) A napirend kiegészítésének tárgyában a közgyűlést összehívó szerv vagy személy jogosult dönteni. Ha a napirend kiegészítése iránti kérelemről a közgyűlést összehívó szerv vagy személy nem dönt vagy azt elutasítja, a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában. (13) A Közgyűlésen szavazati joggal vehet részt az Egyesület minden rendes tagja. Minden rendes tagot egy szavazat illet meg. A 18. életévét be nem töltött rendes tag szavazati jogát törvényes képviselője útján gyakorolhatja. (14) A Közgyűlés akkor határozatképes, ha azon a tagok legalább 50%-a plusz 1 fő személyesen, illetve a jogi személy tagok igazolt képviselője útján megjelent. A határozatképességet minden határozathozatalnál vizsgálni kell. Határozatképtelenség esetén a meghirdetett időpontot követő fél óra múlva összehívott megismételt Közgyűlés a megjelentek számától függetlenül az eredeti napirendi kérdésekben határozatképes. (15) A Közgyűlés lefolytatásához levezető elnököt, jegyzőkönyvvezetőt és kettő hitelesítőt kell választani. (16) Ha egy tag valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni. 5
6 (17) A közgyűlés hatáskörébe tartozik: a) az alapszabály jóváhagyása és módosítása; b) az egyesület megszűnésének, egyesülésének és szétválásának elhatározása; c) a vezető tisztségviselő megválasztása és díjazásának megállapítása; d) a vezető tisztségviselő visszahívása; e) az éves költségvetés elfogadása; f) az éves beszámoló - ezen belül az ügyvezető szervnek az egyesület vagyoni helyzetéről szóló jelentésének - elfogadása; g) a közhasznúsági jelentés jóváhagyása; h) a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll; i) az egyesület tagjainak sorából történő kizárás, illetőleg a tiszteletbeli tagi cím visszavonása; j) az olyan szerződés megkötésének jóváhagyása, amelyet az egyesület saját tagjával, vezető tisztségviselőjével, a felügyelőbizottság tagjával vagy ezek hozzátartozójával köt; k) a jelenlegi és korábbi egyesületi tagok, a vezető tisztségviselők és a felügyelőbizottsági tagok vagy más egyesületi szervek tagjai elleni kártérítési igények érvényesítéséről való döntés; l) a felügyelőbizottság tagjainak megválasztása, visszahívásuk és díjazásuk megállapítása; m) a tagsági díj összegének meghatározása; n) a választott könyvvizsgáló megválasztása, visszahívása és díjazásának megállapítása; és o) a végelszámoló kijelölése. (18) A Közgyűlés határozatait nyílt szavazás útján, egyszerű szótöbbséggel hozza. A vezető tisztségviselők választása is nyílt szavazással történik. A határozat meghozatalakor nem szavazhat az, a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít; b) akivel a határozat szerint szerződést kell kötni; c) aki ellen a határozat alapján pert kell indítani; d) akinek olyan hozzátartozója érdekelt a döntésben, aki az egyesületnek nem tagja; e) aki a döntésben érdekelt más szervezettel többségi befolyáson alapuló kapcsolatban áll; vagy f) aki egyébként személyesen érdekelt a döntésben. (19) Az egyesület alapszabályának módosításához - IV. (17) / a) pontja - a jelen lévő tagok háromnegyedes szótöbbséggel hozott határozata szükséges. Az egyesület céljának módosításához és az egyesület megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges. Az éves beszámoló és a közhasznúsági jelentés elfogadásához - IV. (17) pontjának f), g) pontjai - a jelen lévő tagok legalább kétharmadának támogató szavazata szükséges. Ebben a kérdésben a Közgyűlés határozatképes, ha azon a tagok legalább 50%-a plusz 1 fő személyesen, illetve a jogi személy tagok igazolt képviselője útján megjelent. V. AZ ÜGYVEZETŐ SZERV, AZ ELNÖKSÉG (1) Az egyesület ügyvezetését az elnökség látja el. Az egyesület vezető tisztségviselői az elnökség tagjai. Az elnökség három tagból áll. Az Elnökség tagjai: az Elnök és 2 Elnökhelyettes. Az elnökség az elnökét maga választja tagjai közül. Az elnökség tagjai kötelesek a közgyűlésen részt venni, a közgyűlésen az egyesülettel kapcsolatos kérdésekre válaszolni, az egyesület tevékenységéről és gazdasági helyzetéről beszámolni. (2) Az Elnökség tagjait a Közgyűlés választja öt (5) éves időtartamra. A vezető tisztségviselőket az egyesület tagjai közül kell választani, az alapszabály felhatalmazása alapján a vezető tisztségviselők legfeljebb egyharmada választható az egyesület tagjain kívüli személyekből. A mandátum bármely okból történő megszűnésekor a Közgyűlés új tagot választ. 6
7 (3) Az ügyvezetés feladatkörébe tartozik a) az egyesület napi ügyeinek vitele, az ügyvezetés hatáskörébe tartozó ügyekben a döntések meghozatala; b) a beszámolók előkészítése és azoknak a közgyűlés elé terjesztése; c) az éves költségvetés elkészítése és annak a közgyűlés elé terjesztése; d) az egyesületi vagyon kezelése, a vagyon felhasználására és befektetésére vonatkozó, a közgyűlés hatáskörébe nem tartozó döntések meghozatala és végrehajtása; e) az egyesület jogszabály és az alapszabály szerinti szervei megalakításának és a tisztségviselők megválasztatásának előkészítése; f) a közgyűlés összehívása, a tagság és az egyesület szerveinek értesítése; g) az ügyvezető szerv által összehívott közgyűlés napirendi pontjainak meghatározása; h) részvétel a közgyűlésen és válaszadás az egyesülettel kapcsolatos kérdésekre; i) a tagság nyilvántartása; j) az egyesület határozatainak, szervezeti okiratainak és egyéb könyveinek vezetése; k) az egyesület működésével kapcsolatos iratok megőrzése; l) az egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele; m) az alapszabály felhatalmazása alapján a tag felvételéről való döntés; n) a működőképesség fenntartása, és a fenyegető fizetésképtelenség esetén a hitelezők érdekeinek szem előtt tartásával a szükséges intézkedések meghozatala, illetve kezdeményezése; és o) döntés minden olyan egyéb kérdésben, amely nem tartozik a Közgyűlés kizárólagos hatáskörébe. (4) A vezető tisztségviselővel szembeni követelmények és kizáró okok: a) Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. b) Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell. c) A vezető tisztségviselő ügyvezetési feladatait személyesen köteles ellátni. d) Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. e) Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. f) Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől. (5) Az Elnökség szükség szerint, de legalább évente egy alkalommal ülésezik. Az ülést az Elnök hívja össze, legalább 8 nappal megelőzően. Az Elnökségi ülésre meghívottakkal az időpontot, a helyet és a tervezett napirendet írásban postai vagy elektronikus úton kell közölni. Az Elnökség összehívását a napirend megjelölésével bármely Elnökségi tag kezdeményezheti. Amennyiben az Elnök 8 napon belül az összehívásról nem intézkedik, úgy a kezdeményező tag, vagy a tagok jogosultak az Elnökségi ülés összehívására. Ha az ülés nem szabályszerűen lett összehívva, az Elnökség határozatot csak akkor hozhat, ha valamennyi tag jelen van és a határozathozatal ellen senki sem tiltakozik. Az Elnökség ülése nyilvános. A Felügyelő Bizottság elnöke a vezetőség ülésein meghívottként, tanácskozási joggal vesz részt. (6) Az Elnökség a határozatait a jelenlévő tagok egyszerű szótöbbségével, nyílt szavazással hozza. Az Elnökség akkor határozatképes, ha legalább két tag jelen van. Szavazategyenlőség esetén a javaslat elvetettnek tekintendő. (7) Az Elnökség határozathozatalában nem vehet részt az a személy, aki vagy akinek közeli hozzátartozója, élettársa a határozat alapján: a) kötelezettség vagy felelősség alól mentesül, vagy b) bármely más előnyben részesül, illetve megkötendő jogügyletben egyébként érdekelt. Nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület tagjainak a tagsági jogviszony alapján nyújtott, az Alapszabálynak megfelelő cél szerinti juttatás. 7
8 (8) Az elnökség döntéseiről két közgyűlés között elektronikus úton, írásban tájékoztatja az Egyesület tagjait. Az Elnökség évente egyszer a rendes közgyűlésen beszámol a Közgyűlésnek, és elkészíti az Egyesület éves beszámolóját. (9) Az Egyesület minden tagja javaslattal, észrevétellel fordulhat az Elnökhöz, illetve az Elnökséghez. (10) A vezető tisztségviselők megbízatása megszűnik: a) a megbízás időtartamának lejártával, b) visszahívással, c) törvényben szabályozott kizáró ok bekövetkeztével, d) lemondással, e) elhalálozással, f) az egyesületi tagság megszűnésével. Amennyiben az Elnök megbízatása megszűnik, illetve az Elnökség tagjainak száma bármely ok miatt egyharmaddal csökken, a Közgyűlés új Elnökséget választ. (11) A tisztségviselő visszahívását az egyesület tagjainak legalább 10 %-a és/vagy a Felügyelő Bizottság indokolt írásbeli javaslattal kezdeményezheti. (12) A tisztségviselő tisztségéről bármikor lemondhat, azonban ha az egyesület működőképessége ezt megkívánja, a lemondás csak annak bejelentésétől számított hatvanadik napon válik hatályossá, kivéve, ha a közgyűlés az új tisztségviselő megválasztásáról már ezt megelőzően gondoskodott. A lemondás hatályossá válásáig a tisztségviselő a halaszthatatlan döntések meghozatalában, illetve az ilyen intézkedések megtételében köteles részt venni. (13) Az Elnök feladatai és hatásköre: a) a Közgyűlés, valamint az Elnökség üléseinek előkészítése és összehívása, b) az Egyesület képviselete, c) az Alapszabály, a Közgyűlés és Elnökség határozatai végrehajtásának felügyelete, d) irányítja az Egyesület tevékenységét és gazdálkodását, e) gondoskodik a jegyzőkönyvek vezetéséről, f) mindazon feladatokat ellátja, amelyeket jogszabály, az Alapszabály, illetőleg a Közgyűlés vagy az Elnökség a hatáskörébe utal. (14) Az Elnökhelyettes(ek) feladatai és hatásköre: a) az Elnök távolléte vagy akadályoztatása esetén az Elnök helyett, az Elnök feladatait látja el az Elnök felhatalmazása alapján. b) gondoskodnak az Egyesület nyilvántartásainak vezetéséről, c) biztosítják az iratokba való betekintési jog gyakorlását, d) végzik az Egyesület levelezését. e) az Egyesület ügyviteli feladatainak ellátása; f) a Közgyűlések előkészítése, összehívása, közreműködés annak lebonyolításában; g) az Elnökség üléseinek előkészítése, összehívása, üléseinek lebonyolításában való közreműködés; h) ellátja mindazokat az egyéb feladatokat, amelyekkel a Közgyűlés, az Elnökség vagy az Elnök megbízza. i) nyilvántartja a vezető szervek határozatait j) Az Egyesületvezető szerveinek határozatairól, döntéseiről az érintetteket értesíti, k) biztosítja az Egyesület irataiba való betekintést l) az Egyesület működésének, szolgáltatásai igénybe vételének, beszámolóinak közzétételéről gondoskodik (13) Az Elnök köteles az Elnökség által meghozott határozatokat a Határozatok Könyvébe behelyezni. A Határozatok Könyve oly módon tartalmazza a határozatokat, hogy abból az Elnökség döntésének tartalma, időpontja és hatálya, illetve a döntést támogatók és ellenzők számaránya (ha lehetséges személye) megállapítható. (A bírói gyakorlat szerint alacsony létszámú testület esetén a személyek nevét mindig meg kell jelölni.) 8
9 VI. A FELÜGYELŐ SZERV, A FELÜGYELŐ BIZOTTSÁG (1) Amennyiben az egyesület éves bevétele meghaladja az ötvenmillió Ft-ot, a vezető szervtől elkülönült, 3 tagból álló felügyelő szervet Felügyelő Bizottságot - hoz létre, illetőleg választ a közgyűlés. Kötelező felügyelőbizottságot létrehozni, ha a tagok több mint fele nem természetes személy, vagy ha a tagság létszáma a száz főt meghaladja. (2) A Felügyelő Bizottság feladata az egyesületi szervek, valamint a jogszabályok, az alapszabály és az egyesületi határozatok végrehajtásának, betartásának ellenőrzése. (3) A Felügyelő Bizottság a Egyesület felügyelő szerve. A Felügyelő Bizottság 3 tagból áll. A tagokat a Közgyűlés az Egyesület rendes tagjai sorából ill. a jogi személy rendes tag által jelölt személyek közül választja meg 3 éves időtartamra. A tagok újraválaszthatók. A Felügyelő Bizottság elnökét maga választja meg. (4) A Felügyelő Bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a Felügyelő Bizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője. A felügyelő szerv tagja nem lehet olyan személy, aki az egyesülettel munkaviszonyban vagy munkavégzésre irányuló egyéb jogviszonyban áll. A felügyelő bizottság tagja az egyesületben más tisztséget nem vállalhat. (5) A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai a jogi személy ügyvezetésétől függetlenek, tevékenységük során nem utasíthatóak. (6) Az első felügyelőbizottság tagjait a létesítő okiratban kell kijelölni, ezt követően a döntéshozó szerv választja a felügyelőbizottsági tagokat. A felügyelőbizottsági tagsági jogviszony az elfogadással jön létre. (7) A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát a jogi személy vezető tisztségviselőjéhez intézi. (8) A Felügyelő Bizottság, mint az Egyesület Felügyelő szerve, felügyeli az Egyesület alapszabályszerű működését, különösen a vagyoni eszközöknek jogszabályokban meghatározott módon történő felhasználását. A felügyelőbizottság a jogi személy irataiba, számviteli nyilvántartásaiba, könyveibe betekinthet, a vezető tisztségviselőktől és a jogi személy munkavállalóitól felvilágosítást kérhet, a jogi személy fizetési számláját, pénztárát, értékpapír és áruállományát, valamint szerződéseit megvizsgálhatja és szakértővel megvizsgáltathatja. A felügyelőbizottság köteles a tagok vagy az alapítók döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni. Észrevételeit a Közgyűléssel, az Elnökséggel közli. Működéséért kizárólag a Közgyűlésnek felelős. (9) A Felügyelő Bizottság rendszeresen köteles ellenőrizni az Egyesület gazdálkodását, pénzügyi helyzetét, az Egyesület Alapszabály szerinti működését, valamint az Alapszabályban foglaltak betartását. Feladata továbbá az alapszabály és az egyesületi határozatok végrehajtásának, betartásának ellenőrzése. A felügyelő szerv tagja a közhasznú szervezet közgyűlésén tanácskozási joggal részt vehet, illetve részt vesz, ha jogszabály vagy a létesítő okirat így rendelkezik. (10) Ügyrendjét, valamint munkamódszerét és programját maga határozza meg. A felügyelő bizottság határozatképes, ha valamennyi tagja jelen van, határozatait egyszerű szótöbbséggel hozza. Üléseiről valamennyi tagjának aláírásával ellátott jegyzőkönyvet készít. (11) A felügyelő bizottság köteles az intézkedésre való jogosultságának megfelelően a közgyűlést vagy az elnökséget tájékoztatni és annak összehívását kezdeményezni, ha arról szerez tudomást, hogy a) az egyesület működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé; b) a vezető tisztségviselők felelősségét megalapozó tény merült fel. 9
10 (12) A közgyűlést vagy az elnökséget a felügyelő bizottság indítványára annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén a közgyűlés és az elnökség összehívására a felügyelő bizottság is jogosult. Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a felügyelő bizottság köteles haladéktalanul értesíteni a törvényességi ellenőrzést ellátó szervet. VII. AZ EGYESÜLET SZERVEZETÉRE VONATKOZÓ ÖSSZEFÉRHETETLENSÉGI SZABÁLYOK (1) A döntéshozó szerv, az ügyvezető szerv, továbbá a felügyelő szerv határozathozatalában nem vehet részt az a személy, aki vagy akinek közeli hozzátartozója a határozat alapján a) kötelezettség vagy felelősség alól mentesül, vagy b) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás. (2) Nem lehet a felügyelő szerv elnöke vagy tagja, illetve könyvvizsgálója az a személy, aki a) a döntéshozó szerv, illetve az ügyvezető szerv elnöke vagy tagja (ide nem értve az egyesület döntéshozó szervének azon tagjait, akik tisztséget nem töltenek be); b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik; c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást -, illetve d) az a) - c) pontban meghatározott személyek közeli hozzátartozója. (3) A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -, a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki, b) amellyel szemben az állami adó- és vámhatóság jelentős összegű adóhiányt tárt fel, c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki, d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte. (4) A vezető tisztségviselő, illetve ennek jelölt személy köteles valamennyi érintett közhasznú szervezetet tájékoztatni arról, hogy ilyen tisztséget egyidejűleg más szervnél is betölt. VIII. A HATÁROZATOKRA ÉS AZ EGYESÜLET ÁLTAL NYÚJTOTT SZOLGÁLTATÁSOKRA VONATKOZÓ SZABÁLYOK (1) A Közgyűlés, az Elnökség és a Felügyelő Bizottság határozatait a Határozatok Könyvében kell vezetni. A határozatokat ügyszámmal kell ellátni, amelynek első része l-től induló növekvő sorszám, törve a határozathozatal dátumával (év, hó, nap), valamint megjelölve, hogy közgyűlési határozat (Kgy. hat.) vagy az Elnökség határozata (E. hat.), vagy Felügyelő Bizottság határozata (Fb. hat.). A Határozatok Könyvébe be kell vezetni a határozat teljes tartalmát, hatályba lépésének napját, illetve időtartamát, valamint azt is, hogy milyen arányban szavazták meg a határozatot. A határozatok mellett fel kell tüntetni a Határozat hozatalában részt vevő személyek számát, a támogató, az ellenző és a tartózkodó szavazatok számát. (2) Azokat a Határozatokat, amelyek rendelkezéseket tartalmaznak egyes személyekre, vagy szervezetekre, az 10
11 érintettekkel telefaxon, -ben vagy ajánlott küldeményként, az átvétel módját igazoló módon, a rendelkezés meghozatalától számított legkésőbb 8 napon belül tudomásra kell hozni. (3) Az Egyesület biztosítja, hogy a Határozatok Könyvébe és az Egyesület egyéb, nyilvános irataiba bárki betekinthessen, és a megtekintett iratokról - saját költségére másolatot készíthessen. (4) Az iratokba való betekintést előzetesen, írásban kell kérni, a megtekintett iratkör megjelölésével. Az Egyesület a betekintést - előzetes időpont egyeztetést követően a legrövidebb időn belül az Egyesület székhelyén biztosítja. (5) Az Egyesület Elnöke megtagadhatja az iratok meghatározott körébe való betekintést az Egyesülettel jogvitában álló, vagy egyébként ellenérdekű fél számára, továbbá, ha az adott iratokba való betekintés az Egyesület érdekeit sérti. (6) Az Egyesület nyilvánosan, a jelen Alapszabályban meghatározottak szerint működik. (7) Az Egyesület tevékenységei, szolgáltatásai és a szolgáltatásai igénybevételének módjai megismerhetőek: Az Egyesület által működtetett honlapon keresztül, Az Egyesület székhelyén kifüggesztett hirdetményekből, tájékoztató füzetekből, Az Egyesület által kiadott prospektusokból, felvilágosító kiadványokból, szórólapokból, Az Egyesület által kifejtett egyéb propaganda- és kampány-tevékenység útján. IX. AZ EGYESÜLET MŰKÖDÉSE ÉS GAZDÁLKODÁSA (1) Az Egyesület mint társadalmi szervezet tevékenységét a nyilvántartásba vételről szóló határozat jogerőre emelkedése napján kezdheti meg. Az Egyesület gazdasági - vállalkozási tevékenységet kizárólag másodlagos jelleggel, illetve Alapszabályában meghatározott alap céljainak elérése érdekében, e célok megvalósulását nem veszélyeztetve folytathat. Eredményét nem oszthatja fel, azt csak az Alapszabályban meghatározott céljainak és közhasznú céljainak fejlesztésére, megvalósítására fordíthatja. (2) A közhasznú Egyesület vezető tisztségviselőit, a támogatót, az önkéntest, valamint e személyek közeli hozzátartozóját a bárki által megkötés nélkül igénybe vehető szolgáltatások, illetve az egyesület által a tagjának a tagsági jogviszonyalapján nyújtott, a létesítő okiratnak megfelelő juttatás kivételével cél szerinti juttatásban nem részesítheti. (3) Az egyesület bevételei Az egyesület nem nyereségorientált tevékenységet folytató szervezet, vagyona az alábbiakból tevődik össze: a tagok által fizetett tagdíj, vállalkozások, gazdálkodó szervezetek és magánszemélyek által áltat nyújtott támogatások, az egyesület által, az alapcélok elérése érdekében rendezett rendezvények bevételei, a tagoknak és más érintett személyeknek nyújtott alapcélok szerinti szolgáltatásokból, és az egyesület eszközeinek alapcélok szerinti hasznosításából származó bevételek, pályázati, állami költségvetési, illetve költségvetési alrendszerek, pályázati alapok, adójogszabályok (SZJA 1%) által biztosított forrásokból származó működési, vagy meghatározott célra juttatott támogatások, önkormányzatok és más szervezetek által, a működés biztosítására, vagy meghatározott célra nyújtott támogatások, az egyesület által végzett vállalkozási tevékenység bevételei, jogdíjak, egyéb bevételek (rendezvények, kiadványok, ismertetők bevételei, az egyesület megbízási, vagy egyéb jogviszony alapján folytatott gazdasági tevékenységéből származó bevételei). (4) Az egyesület költségei az alábbiak: a) alapcél szerinti tevékenységhez közvetlenül kapcsolódó költségek; b) gazdasági vállalkozási tevékenységhez (szolgáltatás nyújtásához) közvetlenül kapcsolódó költségek; 11
12 c) az egyesület szerveinek, szervezetének működési költségei (ideértve az adminisztráció költségeit és az egyéb felmerült közvetett költségeket), valamint a több tevékenységhez használt immateriális javak és tárgyi eszközök értékcsökkenési leírása; d) az a)-c) pontok alá nem tartozó egyéb költség. Az egyesület a gazdasági-vállalkozási tevékenységgel összefüggő immateriális javak és a tárgyi eszközök értékcsökkenési leírását társasági adó alapjának meghatározásakor a társasági adóról és az osztalékadóról szóló törvény szerint veheti figyelembe. (5) Az egyesület kötelezettségeiért saját vagyonával köteles helytállni; az egyesület tagjai az egyesület tartozásaiért nem felelnek. (6) Ha az egyesület tagja korlátolt felelősségével visszaélt, és emiatt az egyesület jogutód nélküli megszűnésekor kielégítetlen hitelezői követelések maradtak fenn, e tartozásokért a tag korlátlanul köteles helytállni. (7) Az Egyesület működésének biztosítása érdekében alkalmazottakat foglalkoztathat, szakértőt, vállalkozót bízhat meg. (8) Az Egyesület a hatályos számviteli törvény, a civil szervezetek gazdasági tevékenységéről szóló jogszabály, a közhasznú szervezetekről szóló törvény, illetve egyéb, a gazdálkodó szervezetekre vonatkozó hatályos jogszabályok szerint folytatja gazdálkodó tevékenységét. (9) Az Egyesület bankszámlaszámot nyit, illetve tart fenn. (10) Az Egyesület befektetési tevékenységet nem végez, így befektetési szabályzat-készítési kötelezettsége nincsen. (11) Az Egyesület váltót, illetve más hitelviszonyt megtestesítő értékpapírt nem bocsáthat ki. (12) Az Egyesület vállalkozásának fejlesztéséhez közhasznú tevékenységét veszélyeztető mértékű hitelt nem vehet fel; az államháztartás alrendszereitől kapott támogatást hitel fedezetéül, illetve hitel törlesztésére nem használhatja fel. (13) Az egyesület köteles a beszámoló jóváhagyásával egyidejűleg közhasznúsági mellékletet készíteni, amelyet a beszámolóval azonos módon köteles jóváhagyni, letétbe helyezni és saját honlapján közzétenni. Az egyesület beszámolójába, közhasznúsági mellékletébe bárki betekinthet, és abból saját költségére másolatot készíthet. (14) A közhasznú szervezet bármely cél szerinti juttatását - a létesítő okiratban meghatározott szabályok szerint - pályázathoz kötheti. Ebben az esetben a pályázati felhívás nem tartalmazhat olyan feltételeket, amelyekből - az eset összes körülményeinek mérlegelésével - megállapítható, hogy a pályázatnak előre meghatározott nyertese van (színlelt pályázat). (15) Színlelt pályázat a cél szerinti juttatás alapjául nem szolgálhat. X. AZ EGYESÜLET FELÜGYELETE (1) Az Egyesület tekintetében az adóellenőrzést az Egyesület székhelye szerint illetékes állami adóhatóság, az államháztartásból származó támogatás felhasználásának ellenőrzését, törvény eltérő rendelkezése hiányában, az állami számvevőszék, az állami vagy önkormányzati költségvetésből, illetve a nemzetközi forrásokból juttatott támogatások felhasználásának ellenőrzését a külön jogszabály szerinti ellenőrzési szervezet, a közhasznú működés feletti törvényességi ellenőrzést pedig a reá irányadó szabályok szerin az ügyészség látja el. (2) Az Egyesületet a székhelye szerint illetékes Miskolci Törvényszék kérelemre veszi nyilvántartásba, illetve külön kérelemre közhasznúsági nyilvántartásba. 12
13 (3) Ha az Egyesület neve, székhelye, illetve törvényes képviselője megváltozik, vagy alapszabálya módosul, ezt a tényt az illetékes bíróság számára a hatályos jogszabályi rendelkezések szerint be kell jelenteni. XI. AZ EGYESÜLET KÉPVISELETE (1) Az Egyesület képviseletére az Elnök és az Elnökhelyettesek bármelyike jogosult. (2) Az Egyesület bankszámlája felett az Elnök és legalább egy további tisztségviselő (Elnökségi tag) együttesen és külön-külön is jogosult rendelkezni. XII. AZ EGYESÜLET MEGSZŰNÉSE (1) Az Egyesület megszűnik a megszűnést kimondó kétharmados Közgyűlési határozat alapján végelszámolással, más civil szervezettel történő egyesüléssel, a Közgyűlés által 2/3 többséggel hozott feloszlatási határozattal, vagy az illetékes bíróság által hozott feloszlatási határozattal, illetve a Ptk. 64. (1) bekezdésében meghatározott egyéb módon. Végelszámolóként az Egyesület vezető tisztségviselője is eljárhat. (2) Megszűnés, megszüntetés esetén a évi CLXXV. Törvény II. Fejezetében részletezett hatályos rendelkezéseket, valamint a Ptk. 64. (1) bekezdésében rögzített rendelkezéseket kell alkalmazni. (3) Az egyesület, a Ptk. 64. (1) bekezdésében meghatározott szabályok szerint megszűnik, ha a) az egyesület egy másik egyesülettel egyesül (összeolvad, beolvad), b) a legfőbb szerve a feloszlásáról határoz, c) a bíróság feloszlatja, d) a törvényességi ellenőrzési eljárás eredményeképpen a bíróság megszűnteti vagy megállapítja megszűnését, e) a fizetésképtelensége miatt indult eljárásban a bíróság megszünteti, és az egyesületet a nyilvántartásból törlik. (4) Az előző 3. pont b) - e) pontjaiban foglalt esetekben az egyesület jogutód nélkül szűnik meg. A 3. pont b) pontjában foglalt esetben végelszámolási eljárást, a c) - d) pontjában foglalt esetekben pedig kényszer - végelszámolást kell lefolytatni. (5) A legfőbb szerv nem dönthet az egyesület feloszlásáról, ha az egyesülettel szemben lefolytatott végrehajtás eredménytelen volt vagy az egyesület fizetésképtelenségét a bíróság megállapította. (6) Az egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyont az alapszabályban meghatározott, az egyesület céljával megegyező vagy hasonló cél megvalósítására létrejött közhasznú szervezetnek kell átadni. A nyilvántartó bíróság jogszabályban meghatározott szervezetnek juttatja a vagyont, ha az alapszabály nem tartalmaz rendelkezést a megszűnő egyesület vagyonáról, vagy ha az alapszabályban megjelölt közhasznú szervezet a vagyont nem fogadja el vagy azt nem szerezheti meg. (7) A vezető tisztségviselők felelőssége jogutód nélküli megszűnés esetén: Az egyesület jogutód nélküli megszűnése után a vezető tisztségviselőkkel szemben e minőségükben az egyesületnek okozott károk miatti kártérítési igényt - a jogerős bírósági törléstől számított egy éven belül - az egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó egyesületi vagyont át kellett adni, vagy ha lett volna vagyon, át kellett volna adni. Az egyesület megszűnését megelőző két évben a vezető tisztségviselők az egyesület megszűnésétől számított két évig egyetemlegesen kötelesek helytállni az egyesület hitelezőivel szemben mindazon tartozásokért, amelyeket az egyesület vagyona vagy a vagyoni hozzájárulást nem szolgáltató egyesületi tagoknak a jogi személy általános szabályai szerinti helytállási kötelezettsége nem fedezett. 13
14 (8) Az egyesület jogutód nélkül megszűnik, ha a) határozott időre jött létre és a meghatározott időtartam eltelt; b) megszűnése meghatározott feltétel bekövetkezéséhez kötött és e feltétel bekövetkezett; c) a tagok vagy alapítók kimondják megszűnését; vagy d) az arra jogosult szerv megszünteti feltéve mindegyik esetben, hogy a jogi személy vagyoni viszonyainak lezárására irányuló megfelelő eljárás lefolytatását követően a bíróság a jogi személyt a nyilvántartásból törli. (9) A jogi személy jogutód nélküli megszűnésének általános esetein túl az egyesület jogutód nélkül megszűnik, ha a) az egyesület megvalósította célját vagy az egyesület céljának megvalósítása lehetetlenné vált, és új célt nem határoztak meg; vagy b) az egyesület tagjainak száma hat hónapon keresztül nem éri el a tíz főt. XV. ZÁRÓ ÉS VEGYES RENDELKEZÉSEK (1) Az Egyesület a 3424 Kács Fő út 65. címen bejegyzett székhelyét és egyben telephelyét szívességi használat alapján használja az ingatlan tulajdonosának hozzájárulásával. (2) Az Egyesület közhasznú jogállása a bírósági nyilvántartásba vétellel jön létre. Az Egyesület közhasznú jogállásának megállapítását, az erre vonatkozó feltételek megléte esetén külön eljárásban kezdeményezi. Az Egyesület elnöke köteles a Miskolci Törvényszéknek a közhasznúsági minősítéshez szükséges feltétel megszűnését az erre vonatkozó jogszabály szerint bejelenteni. (3) A működés során szükségessé váló részletes szabályokat az Elnökség szükség szerint alkotja meg. Az Elnökség minden részletre kiterjedő szervezeti és működési szabályzatot is alkothat. (4) A jelen Alapszabályban nem szabályozott kérdésekben, az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. Törvény, illetve a hatályos Polgári Törvénykönyv megfelelő rendelkezéseit, továbbá a civil szervezetekre vonatkozó egyéb rendelkezéseket kell alkalmazni. (5) Az Egyesület Alapszabályát az alapító tagok a 3424 Kács Fő út 65. szám alatt, napján tartott közgyűlése egyhangú határozattal jóváhagyta. Az Alapszabály módosításra került a október 22.-én, május 24.-én és augusztus 16.-án megtartott közgyűlésen. Kelt: Kács,

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság